Over 2000 danskere har delt Helle Bang Nielsens efterlysning af to unikke skulpturer, der er blevet stjålet fra hendes forældres gravsted.

For 40 år siden kom Hilma og Ole Bang Nielsens ene datter hjem fra Israel med to træfigurer, der skulle ende med at blive et kært eje for ægteparret fra Mors. Derfor var det, da Hilma og Ole Bang Nielsen døde, nærliggende at få støbt en kopi af træfigurerne, som så blev sat på forældrenes grav. Der har de pyntet i halvandet år, men for nylig blev de stjålet af gravtyve. - Dengang vi fandt ud af det, blev jeg da rigtigt ked af det, rigtigt vred. Jeg tænkte, hvor er respekten henne, siger Helle Bang Nielsen, der er datter af Hilma og Ole Bang Nielsen til TV Midtvest. De to skulpturer en unikke, og kan derfor ikke blot erstattes af andre. Derfor har Hanne Bang Nielsen efterlyst dem på Facebook hvor over 2000 brugere har delt hendes opslag. - Det er ting, som jeg har lavet til mine forældre, som jeg vidste de ville blive glade for. Så på den måde er det trist, at nogle kan finde på det, siger Helle Bang Nielsen.